Brigaadikindral

Brigaadikindral on sõjaväeline auaste, mis on kolonelist kõrgem ja kindralmajorist madalam. Mereväes vastab sellele kommodoori auaste. Brigaadi juhatab tavaliselt brigaadikindrali auastmes isik. Brigaadi kuulub umbkaudu 4000 võitlejat. Mõnel maal puudub brigaadikindrali auaste, kuid eksisteerib sellele vastav brigadiri auaste. Eestis on brigaadikindraleid olnud 23 (paljud hiljem ülendatud kõrgemasse auastmesse) ja seda alates astme kehtestamisest aastal 2000. Esimesena sai selle Märt Tiru. Ameerika Ühendriikides on brigaadikindral (brigadier general) (ühetähekindral) maaväes, merejalaväes ja õhuväes madalaim neljast kindralite auastmest. Aktiivteenistuses olevate kindralite arv on igas väeliigis rangelt piiratud – maaväes võib olla kuni 230, merejalaväes 60 ja õhuväes 208 kindralit. Kõikides väeliikides moodustavad kindralid vaid 0,4–0,5% kõikidest ohvitseridest. Vastava väeliigi kindralid atesteerivad nende all teenivad kolonele ning koostavad nimekirja ohvitseridest, keda nad soovitavad brigaadikindraliks ülendamiseks. Nimekiri saadetakse vastava väeliigi ministrile (armees armeeminister, merejalaväes mereväeminister ning õhuväes õhuväeminister) ja staabiülemate komitee esimehele ülevaatamiseks, kes saadavad selle edasi kaitseministrile, kes viimasena edastab selle presidendile. Ohvitserid nimetab ametisse president kaitseministri ja väeliigi ministri soovitustel. Riigi huvides võib president ametisse nimetada ka mõne nimekirjas mitte oleva ohvitseri, kuid seda juhtub harva. Ohvitseri ametisse nimetamise ja auastmesse ülendamise peab seejärel kinnitama Senat enamushääletusega. Brigaadikindrali auastmes saab teenida kuni viis aastat või kuni 30 aastat koguteenistuses, sõltuvalt sellest, kumb on hilisem, välja arvatud juhul, kui ohvitser nimetatakse ülendamiseks. Muidu peavad kõik kindralid erru minema kuu aega peale 64-aastaseks saamist, kuigi kaitseminister saab seda pikendada kuni ohvitseri 66. ja president kuni 68. sünnipäevani. Argentina maaväes on brigaadikindral samuti kõige madalam kindrali auaste, aga see ei kehti õhuväes, kus brigaadikindral on, vastupidi, kolmest kindrali auastmest hoopis kõige kõrgem (keskmine on brigaadimajor ja kõige madalam brigadir). Sel maal on brigaadikindrali auaste reserveeritud õhujõudude ülemjuhatajale ja samuti relvajõudude ülemjuhatajale, kui see peaks tulema õhujõududest. Austraalias on brigaadikindral tänapäevani peamiselt ajutine auaste, sest brigaadi juhatajad vahetuvad Austraalias sageli ja kui igaühele neist anda brigaadikindrali auaste, tekitaks see liiga suure hulga kindraleid. Belgias on sõjavägi sedavõrd väike, et seal alalisi brigaadikindraleid ei olegi. Belgias antakse seda auastet üksnes ajutiselt sõjaväelasele, kes seda töö tõttu välismaal vajab, näiteks sõjaväeatašeedele. Iirimaa jaguneb 3 sõjaväepiirkonnaks, millest igaühes on üks jalaväebrigaad. Igaüht neist juhib brigaadikindral, neljas brigaadikindral juhib õhuväge ja mereväge juhib sellele vastav kommodoor. Iraanis on kirjutamata seadus, et brigaadikindral on riigi tähtsuselt teine sõjaväeline auaste ja jääb maha üksnes sõjaväe ülemjuhatajale kuuluvast kindralmajori auastmest. Kanadas on kindralitel 4 järku, millest brigaadikindral on kõige madalam. Erinevus teistest riikidest seisneb selles, et pärast 1990. aastate sõjaväereformi ei käsuta brigaade enam brigaadikindralid, vaid kolonelid. Praegu on brigaadikindral (leedu keeles brigados generolas) Leedu kaitseväe esimene kindraliauaste. Sellest madalam on koloneli (pulkininkas) ja kõrgem kindralmajori (generolas majoras) auaste. Leedu mereväes vastab sellele flotilliadmirali aukraad. 1931 Jonas Sutkus (1893−1942) (ülendati diviisikindraliks 1937) 1935 Stasys Pundzevičius (1893−1980) (ülendati diviisikindraliks 1938) 1935 Mikas Rėklaitis (1895−1976) (ülendati diviisikindraliks 1938) 1936 Edvardas Adamkavičius (1888−1957) (ülendati diviisikindraliks 1937) 1936 Klemensas Popeliučka (1892−1948) 1936 Kazys Tallat-Kelpša (1893−1968) 1937 Jonas Černius (1898−1977) (ülendati Nõukogude Liidu kindralmajoriks 1940) 1937 Stasys Dirmantas (1887−1975) 1938 Juozas Barzda-Bradauskas (1896−1953) 1938 Kazys Skučas (1894−1941) 1939 Viktoras Giedrys (1894−1955) 1939 Vincas Žilys (1898−1972) (ülendati diviisikindraliks 1939 ja Nõukogude Liidu kindralleitnandiks 1940) 1940 Feliks Baltušis-Žemaitis (1897−1957) (ülendati Nõukogude Liidu kindralmajoriks 1942) 1940 Albinas Čepas-Čepaukas (1896−1961) (ülendati Nõukogude Liidu kindralmajoriks 1940) Brigaadikindral (läti keeles brigādes ģenerālis) on Läti maaväe esimene kindraliauaste. Sellest madalam on koloneli (pulkvedis) ja kõrgem kindralmajori (ģenerālmajors) auaste. Läti mereväes vastab sellele flotilliadmirali aukraad. Portugalis loodi brigaadikindrali auaste alles 1999. aastal. Enne seda eksisteeris 1707–1864 ja 1929–1947 brigadiri auaste, mida ei peetud kindraliks. 1947–1999 oli brigadir seevastu niinimetatud kahetärnikindral. 1999. aastal asendati brigadiri auaste kindralmajori omaga, mis on kahetärnikindral, ja loodi brigaadikindrali auaste, mis on niinimetatud ühetärnikindral. Prantsusmaal on brigaadikindrali auaste olemas alates 1793. aastast, kui pärast Suurt Prantsuse Revolutsiooni kogu riigijuhtimist ratsionaliseeriti. Enne revolutsiooni oli Prantsuse sõjaväes kõige madalam kindrali auaste brigadier des armées ja see oli ühetärnikindral, aga tegelikult käsutasid brigaadi järgmise astme kindralid, mida nimetati välimarssaliteks ja need olid kahetärnikindralid. 1793. aastal likvideeriti auaste brigadier des armes ja välimarssalid nimetati ümber brigaadikindraliteks. Sellest ajast puuduvad Prantsuse armees ühetärnikindralid. Charles de Gaulle oli samuti brigaadikindral. Ta sai selle auastme 1940. aasta mais ajutiselt kui 4. reservsoomusdiviisi ülem. Tema autoriteet Vaba Prantsusmaa juhina ei tulnud aga sellest, et ta oli brigaadikindral, vaid sellest, et ta oli valitsuse ainus liige väljaspool okupeeritud Prantsusmaad. Oma sõjaaegse positsiooni mälestuseks keeldus ta edaspidi igasugusest ülendamisest. 20. sajandi esimesel veerandil kasutati Suurbritannia ja Rahvaste Ühenduse sõjaväes brigaadikindrali auastet ajutise auastmena ja sellise auastmena, mis anti sõjaväelasele errumineku puhul, aga 1920. aastatel hakati sel eesmärgil kasutama brigadiri auastet, mille kandjaid ei arvata kindralite sekka. Ukraina võttis brigaadikindrali (ukraina keeles бригадний генерал) auastme kasutusele 2020. aastal. 14. oktoobril 2020 said selle auastme Oleksandr Gruzevõtš ja Volodõmõr Karpenko. Pärast seda jätkas Ukraina brigaadikindrali auastme andmist. Ukraina Relvajõudude brigaadikindrali pagunid Brigaadiadmiral Flotilliadmiral Kommodoor Läti kaitseväe auastmed [1] Vaadatud 27. veebruar 2017. Рада ввела звания бригадного генерала и коммодора - Lb.ua, 4 июня 2020, 15:20 (vaadatud: 06.12.2020) Nt. УКАЗ ПРЕЗИДЕНТА УКРАЇНИ №544/2020 Про присвоєння військового звання. Присвоїти військове звання бригадного генерала полковнику ШАНДАРУ Олексію Михайловичу — заступнику командувача Десантна-штурмових військ Збройних Сил України. 05.12.2020 Указ Президента України № 437/2020. 1. Присвоїти військове звання бригадного генерала: полковнику ГРУЗЕВИЧУ Олександру Степановичу - заступнику начальника штабу Командування Сухопутних військ Збройних Сил України; полковнику КАРПЕНКУ Володимиру Володимировичу - командувачу логістики Командування Сухопутних військ Збройних Сил України , 14.10.2020.